
Da li je izašao iz islama onaj ko slaže na Poslanika?


* 
* 
* 
* 
* 
* 
* 

 
Da li je izašao iz islama onaj ko slaže na Poslanika?

Strogo je zabranjeno laganje na Resulullaha, sallallahu alejhi ve sellem


Ebu Hurejra, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko na mene hotimično slaže neka sebi pripremi mjesto u Vatri.


El-Mugira b. Šu’ba, radijallahu anhu, pripovijedao je da je čuo Vjerovjesnika, sallallahu alejhi ve sellem, da govori: ”Laganje na mene nije isto što i laganje na nekoga od vas; ko na mene hotimično slaže neka sebi pripremi mjesto u Vatri. ’26


Semura b. Džundub, radijallahu anhu, prenio je sljedeće Resulullahove, sallallahu alejhi ve sellem, riječi upozorenja: “Ko prenese apokrifan ***[hadis](https://pitajucene.com/search/Hadis/questions/ "Pretraži pitanja o hadisima")*** znajući da je lažan, tretira se kao ostali lažljivci.


Propisi vezani za poglavlje 


Prvo, strogo je zabranjeno lagati na Poslanika, sallallahu alejhi ve sellem, jer to je veliki prijestup. Njegov počinitelj nesumnjivo zaslužuje mjesto u Vatri, ali time ne prestaje biti musliman, osim ako to ne smatra dopuštenim, a Allah najbolje zna.


Drugo, ko na Resulullaha, sallallahu alejhi ve sellem, slaže makar jedanput, njegova iskrenost otpada, i sva njegova predanja odbijaju se, osim ako se iskreno pokaje, i tada se prihvataju, za razliku od učenjaka koji tvrde da ga pokajanje ne može vratiti u red onih čija se predanja prihvataju. Nakon što je prenio da je to zaista stav nekih učenjaka, imam En-Nevevi zapisao je: “Njihovo je mišljenje o tome pitanju slabo, jer je u suprotnosti s načelima islama. Mi smo odabrali sljedeće: kategorički moramo tvrditi da je njegovo pokajanje ispravno i da se njegova predanja nakon pokajanja prihvataju, pod uvjetom da pokajanje ispuni poznate uvjete: prestanak činjenja grijeha, kajanje i čvrsta odluka da to više nikada neće učiniti; ovo se mišljenje potpuno podudara s načelima islama. Dokaz više za naše mišljenje jeste konsenzus učenjaka o tome da se prihvata predanje i svjedočenje nevjernika nakon što prihvati ***[islam](https://pitajucene.com/search/islam/questions/ "Pretraži pitanja o Islamu")*** (što je slučaj s većinom ashaba), a između prihvatanja predanja i svjedočenja u tome pogledu nema nikakve razlike, a Allah, dželle šanuhu, opet, najbolje zna.


…


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


